
70 DR.30.9.2003 
 

Di antara fungsi jawatankuasa-jawatankuasa ini di samping menilai dan memberi 
pertimbangan ke atas projek-projek penyelidikan yang dikemukakan oleh para penyelidik 
dari institusi-institusi pengajian tinggi, institusi-institusi penyelidikan awam dan pihak 
industri.  Segala maklumat penyelidikan yang dikemukakan di rekod dan disimpan untuk 
dijadikan bahan rujukan kepada mana-mana pihak yang memerlukan.  

Tuan Yang di-Pertua, bagi menjelaskan saranan Ahli Yang Berhormat Tampin, 
suka saya menjelaskan bahawa di bawah Rancangan Malaysia Kelapan, program 
penyelidikan IRPA telah dikaji semula dengan memberi tumpuan kepada projek-projek 
penyelidikan yang mempunyai nilai komersial yang tinggi.  Antara bidang-bidang 
keutamaan berkenaan ialah nanotechnology, optical technology, ICT, manufacturing, health 
and plant production and primary product, dengan izin, dan termasuklah juga bidang 
bioteknologi. 

Dari segi peratusan projek-projek penyelidikan yang mempunyai potensi komersial 
merangkumi 70% daripada keseluruhan peruntukan R&amp;D IRPA, pengurusan dan 
mekanisme pembiayaan R&amp;D sentiasa diperkemaskan dari masa ke semasa.  Konsep dan 
struktur pembiayaan IRPA yang sedia ada memang menjurus kepada keperluan pasaran 
dan market driven, dengan izin.  Perubahan-perubahan yang dibuat ke atas bidang-bidang 
keutamaan penyelidikan juga adalah untuk memenuhi kehendak dan keperluan negara. Di 
samping itu, penekanan kepada penggunaan bahan mentah tempatan dan penyertaan 
industri di dalam aktiviti R&amp;D di IRPA adalah diambil kira sebagai salah satu syarat utama.   

Tuan Yang di-Pertua, perkara kedua yang telah disentuh iaitu oleh Yang 
Berhormat semasa perbahasan Rang Undang-Undang Perbekalan 2004 ini ialah mengenai 
pengiktirafan standard dalam e-commerce, yang telah dibangkitkan oleh Yang Berhormat 
bagi Kota Melaka.  Untuk makluman Ahli Yang Berhormat, Jabatan Standard Malaysia 
(DSM) di bahawa kementerian ini adalah badan standard dan akreditasi kebangsaan. 

Tugas-tugas dan fungsi-fungsi Jabatan Standard Malaysia ditetapkan oleh Akta 
Standard Malaysia 1966 (Akta 549).  SIRIM Bhd. pula telah dilantik oleh Jabatan Standard 
Malaysia sebagai agensi pembangunan standard tunggal untuk menyelaras tugas teknikal 
dalam aktiviti standardization, dengan izin.  Dalam pembangunan standard Malaysia, 
infrastruktur standardidasi kebangsaan telah diwujudkan.  Menerusi 18 jawatankuasa 
standard perindustrian bagi tujuan membangunkan ke semua standard Malaysia termasuk 
dalam bidang ICT.   

Pembangunan Standard Malaysia dalam bidang ini adalah di bawah jawatankuasa 
standard perindustrian bagi teknologi informasi di mana keahlian adalah termasuk 
Kementerian Tenaga, Komunikasi dan Multimedia (KTKM), Persatuan Industri Komputer 
Malaysia (PIKOM), MAMPU, MIMOS, National ICT Security and Emergency Response  
Centre (NISER) dan MNCC, universiti-universiti dan IEM. 

Sehingga kini 437 standard Malaysia bagi bidang ICT telah dibangunkan dan 54 
standard lain sedang dalam peringkat penyediaan.  Standard-standard ini adalah selaras 
dengan standard antarabangsa.  Standard British yang dimaksudkan oleh Yang Berhormat 
Kota Melaka adalah siri Standard BS7799 dan bukannya BS9977.  Bagi pengurusan 
keselamatan maklumat ataupun information security management.  Standard ini adalah siri 
standard yang dibangunkan dan dikeluarkan oleh British Standard Institution, United 
Kingdom  Acreditation Service (UKAS) menjalankan proses akreditasi terhadap badan-
badan persijilan yang menjalankan persijilan menurut standard ini.  

Di Malaysia, Standard BS7799: Pt. 2 telah pun diterima pakai dengan sedikit 
penyesuaian sebagai standard Malaysia 1537 menerusi proses pembangunan standard 
Malaysia.  Malaysia juga telah menerima pakai Standard Antarabangsa ISO 17799 Pt.1 
sebagai Standard Malaysia iaitu MS ISO 17799 Pt. 1.  Information Technology: Code of 
Practice For Information Security Management, dengan izin.   

Tuan Yang di-Pertua, perkara ketiga yang ingin saya sentuh adalah mengenai 
bioteknologi dan BioValley yang telah dibangkit oleh Yang Berhormat Mambong.  Kita 
semua sedia maklum bahawa bioteknologi merupakan teknologi yang penting bagi abad ke-
21.  Menyedari hakikat betapa pentingnya industri bioteknologi negara, pada tahun 1995 
kerajaan telah memutuskan untuk mewujudkan Direktorat Bioteknologi Kebangsaan 



Di antara fungsi jawatankuasa-jawatankuasa ini di samping menilai dan memberi pertimbangan ke atas projek-projek penyelidikan yang dikemukakan oleh para penyelidik dari institusi-institusi pengajian tinggi, institusi-institusi penyelidikan awam dan pihak industri. Segala maklumat penyelidikan yang dikemukakan di rekod dan disimpan untuk dijadikan bahan rujukan kepada mana-mana pihak yang memerlukan. Tuan Yang di-Pertua, bagi menjelaskan saranan Ahli Yang Berhormat Tampin, suka saya menjelaskan bahawa di bawah Rancangan Malaysia Kelapan, program penyelidikan IRPA telah dikaji semula dengan memberi tumpuan kepada projek-projek penyelidikan yang mempunyai nilai komersial yang tinggi. Antara bidang-bidang keutamaan berkenaan ialah nanotechnology, optical technology, ICT, manufacturing, health and plant production and primary product, dengan izin, dan termasuklah juga bidang bioteknologi. Dari segi peratusan projek-projek penyelidikan yang mempunyai potensi komersial merangkumi 70% daripada keseluruhan peruntukan R&D IRPA, pengurusan dan mekanisme pembiayaan R&D sentiasa diperkemaskan dari masa ke semasa. Konsep dan struktur pembiayaan IRPA yang sedia ada memang menjurus kepada keperluan pasaran dan market driven, dengan izin. Perubahan-perubahan yang dibuat ke atas bidang-bidang keutamaan penyelidikan juga adalah untuk memenuhi kehendak dan keperluan negara. Di samping itu, penekanan kepada penggunaan bahan mentah tempatan dan penyertaan industri di dalam aktiviti R&D di IRPA adalah diambil kira sebagai salah satu syarat utama. Tuan Yang di-Pertua, perkara kedua yang telah disentuh iaitu oleh Yang Berhormat semasa perbahasan Rang Undang-Undang Perbekalan 2004 ini ialah mengenai pengiktirafan standard dalam e-commerce, yang telah dibangkitkan oleh Yang Berhormat bagi Kota Melaka. Untuk makluman Ahli Yang Berhormat, Jabatan Standard Malaysia (DSM) di bahawa kementerian ini adalah badan standard dan akreditasi kebangsaan. Tugas-tugas dan fungsi-fungsi Jabatan Standard Malaysia ditetapkan oleh Akta Standard Malaysia 1966 (Akta 549). SIRIM Bhd. pula telah dilantik oleh Jabatan Standard Malaysia sebagai agensi pembangunan standard tunggal untuk menyelaras tugas teknikal dalam aktiviti standardization, dengan izin. Dalam pembangunan standard Malaysia, infrastruktur standardidasi kebangsaan telah diwujudkan. Menerusi 18 jawatankuasa standard perindustrian bagi tujuan membangunkan ke semua standard Malaysia termasuk dalam bidang ICT. Pembangunan Standard Malaysia dalam bidang ini adalah di bawah jawatankuasa standard perindustrian bagi teknologi informasi di mana keahlian adalah termasuk Kementerian Tenaga, Komunikasi dan Multimedia (KTKM), Persatuan Industri Komputer Malaysia (PIKOM), MAMPU, MIMOS, National ICT Security and Emergency Response Centre (NISER) dan MNCC, universiti-universiti dan IEM. Sehingga kini 437 standard Malaysia bagi bidang ICT telah dibangunkan dan 54 standard lain sedang dalam peringkat penyediaan. Standard-standard ini adalah selaras dengan standard antarabangsa. Standard British yang dimaksudkan oleh Yang Berhormat Kota Melaka adalah siri Standard BS7799 dan bukannya BS9977. Bagi pengurusan keselamatan maklumat ataupun information security management. Standard ini adalah siri standard yang dibangunkan dan dikeluarkan oleh British Standard Institution, United Kingdom Acreditation Service (UKAS) menjalankan proses akreditasi terhadap badan- badan persijilan yang menjalankan persijilan menurut standard ini. Di Malaysia, Standard BS7799: Pt. 2 telah pun diterima pakai dengan sedikit penyesuaian sebagai standard Malaysia 1537 menerusi proses pembangunan standard Malaysia. Malaysia juga telah menerima pakai Standard Antarabangsa ISO 17799 Pt.1 sebagai Standard Malaysia iaitu MS ISO 17799 Pt. 1. Information Technology: Code of Practice For Information Security Management, dengan izin. Tuan Yang di-Pertua, perkara ketiga yang ingin saya sentuh adalah mengenai bioteknologi dan BioValley yang telah dibangkit oleh Yang Berhormat Mambong. Kita semua sedia maklum bahawa bioteknologi merupakan teknologi yang penting bagi abad ke- 21. Menyedari hakikat betapa pentingnya industri bioteknologi negara, pada tahun 1995 kerajaan telah memutuskan untuk mewujudkan Direktorat Bioteknologi Kebangsaan.